Aug 17,2017
వడ్డీరేట్ల కోత బాటలో యెస్‌ బ్యాంకు
న్యూఢిల్లీ : ఇప్పటికే సేవింగ్‌ ఖాతాలపై వడ్డీ రేట్లు తగ్గించని ఎస్‌బిఐ, యాక్సిస్‌ బ్యాంకు, ఇండియన్‌ బ్యాంకు బాటలో తాజాగా యెస్‌ బ్యాంకు చేరింది. ప్రయివేటు రంగానికి చెందిన యస్‌ బ్యాంకు సేవింగ్స్‌ అకౌంట్‌ మొత్తాలపై పావు శాతం వడ్డీని తగ్గించి 6.25 శాతంగా నిర్ణయించింది. కాగా లక్ష రూపాయల కన్నా తక్కువున్న సేవింగ్‌ ఖాతాలపై వడ్డీని ఏకంగా 100 బేసిస్‌ పాయింట్లు కోత పెట్టింది. దీంతో ఈ వడ్డీరేట్లు 5 శాతానికి పడిపోయింది. లక్ష రూపాయల నుంచి కోటి లోపు ఉన్న మొత్తాలకు వడ్డీరేటును 6 శాతంగా ఉంచింది. కోటి రూపాయలు పైబడిన ఖాతాలపై 6.25 శాతం వడ్డీని అందించనుంది.
మీ స్నేహితులకు రికమెండ్ చెయ్యండి